CELEX: 62018TN0015
Language: mt
Date: 2018-01-17 00:00:00
Title: Kawża T-15/18: Rikors ippreżentat fis-17 ta’ Jannar 2018 – OCU vs BĊE

5.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 83/22
            
         Rikors ippreżentat fis-17 ta’ Jannar 2018 – OCU vs BĊE
   (Kawża T-15/18)
   (2018/C 083/33)
   Lingwa tal-kawża: l-Ispanjol
   
      Partijiet
   
   
      Rikorrenti: Organización de Consumidores y Usuarios (OCU) (Madrid, Spanja) (rappreżentanti: E. Martínez Martínez u C. López-Mélida de Ramón, avukati)
   
      Konvenut: Il-Bank Ċentrali Ewropew
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni kkontestata;
            
         
               —
            
            
               tikkundanna lill-BĊE sabiex tipproduċi d-dokumentazzjoni mitluba fil-verżjonijiet sħaħ jew kunfidenzjali tagħhom; u
            
         
               —
            
            
               tikkundanna lill-Bank Ċentrali Ewropew għall-ispejjeż.
            
         
      Motivi u argumenti prinċipali
   
   
               —
            
            
               L-għan ta’ din il-proċedura huwa l-annullament tad-Deċiżjoni tas-17 ta’ Novembru 2017, bin-numru ta’ reġistrazzjoni LS/MD/17/428, li tiċħad it-“Talba konfermattiva għal aċċess għal dokumenti tal-BĊE” mressqa minn din il-parti qabel l-14 ta’ Settembru 2017; minflok din, tordna l-produzzjoni immedjata tad-dokumentazzjoni mitluba, dwar ir-riżoluzzjoni ta’ Banco Popular Español S.A..
            
         
               —
            
            
               Insostenn tar-rikors tagħha, ir-rikorrenti tinvoka motiv wieħed, ibbażat fuq id-dritt fundamentali stabbilit fl-Artikolu 41(2) tal-Karta tad-Drittijiet Fundamentali tal-Unjoni Ewropea: id-dritt għal amministrazzjoni tajba; billi tesprimi d-dritt tagħha ta’ aċċess għal dokumenti permezz tal-eżerċizzju leġittimu tad-dritt tad-difiża.